लापरवाही बरतने वाले अधिकारियों को बख्शा नहीं जाएगा : राजावत
एसडीएमकार्यालय में सोमवार को जन समस्या को लेकर आवश्यक बैठक आयोजित की गई। बैठक की अध्यक्षता एसडीएम मूलसिंह राजावत ने की। बैठक में जलदाय विभाग, बिजली विभाग, पशु विभाग, सार्वजनिक निर्माण विभाग, नगरपालिका विभाग, उपकोषाधिकारी सहित कई अधिकारियों ने भाग लिया।
बैठक को संबोधित करते हुए एसडीएम मूलसिंह राजावत ने सभी अधिकारियों को अपने कर्तव्य निष्ठापूर्वक कार्य करने के निर्देश दिए। राजावत ने कार्यालय में आने वाले शिकायतों पर तत्काल प्रभाव से निस्तारण कर उपभोक्ताओं राहत दिलाने के निर्देश दिए। उन्होंने जलदाय विभाग के अधिकारियों को फील्ड रहकर कार्य करने के निर्देश दिए।
गर्मीको देखते हुए पेयजल व्यवस्था रखे सुचारू : एसडीएमराजावत ने जलदाय विभाग के एईएन अनिल माथुर को उपखंड क्षेत्र में गहराए पेयजल समस्याओं का निस्तारण करने के निर्देश दिए। उन्होंने क्षेत्र में लंबे समय से पड़े हैडपंपो क्षतिग्रस्त जीएलआर को सही कर जीएलआर में पानी पहुंचाने के निर्देश दिए। इसके साथ ही उन्होंने पाइप लाइन में हो रहे अवैध कनेक्शनों को काटकर आमजन को पानी उपलब्ध करवाने के निर्देश दिए। इसी प्रकार राजावत ने डिस्कॉम के एक्सईएन ललित सोनी को आने वाले गर्मी मौसम को देखते हुए ग्रामीण शहरी क्षेत्र में लंबे समय से पड़े झूलते तारों को ठीक करने तथा क्षतिग्रस्त पड़े बिजली पोल बदलकर नए बिजली पोल लगाने के निर्देश दिए। राजावत ने ट्यूबवैलों पर दी जा रही बिजली सप्लाई को नियमित करने तथा समय पर बिजली देने तथा जल्द से जल्द बिजली फॉल्ट निकालकर किसानों को राहत पहुंचाई जाएं।
hin_Deva hin_Deva hin_Deva hin_Deva